**LITGRID AB PROJEKTAVIMO IR PROJEKTO VYKDYMO PRIEŽIŪROS PASLAUGŲ PIRKIMO SUTARTIS**

**2025 m. d., Vilnius, Nr.**

**LITGRID AB** (toliau – Užsakovas), pagal Lietuvos Respublikos įstatymus įsteigta ir veikianti įmonė, juridinio asmens kodas 302564383, kurios registruota buveinė yra Karlo Gustavo Emilio Manerheimo g. 8, LT-05131 Vilnius, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama , iš vienos pusės ir

Tiekėjų grupė UAB Energetikos projektavimo institutas pagal Lietuvos Respublikos įstatymus įsteigta ir veikianti įmonė, juridinio asmens kodas 304825800, kurios registruota buveinė yra Islandijos pl. 67, LT-49171, Kaunas, duomenys apie bendrovę kaupiami ir saugomi Lietuvos Respublikos juridinių asmenų registre ir UAB Ener-G Design pagal Lietuvos Respublikos įstatymus įsteigta ir veikianti įmonė, juridinio asmens kodas 305987794, kurios registruota buveinė yra Islandijos pl. 67, LT-49171, Kaunas, duomenys apie bendrovę kaupiami ir saugomi Lietuvos Respublikos juridinių asmenų registre (toliau – Projektuotojas), atstovaujama , veikiančio pagal , iš kitos pusės,

toliau abi kartu vadinamos „Šalimis“, o kiekviena atskirai „Šalimi“, atsižvelgdamos į tai, kad Projektuotojas laimėjo Užsakovo skelbtą projekto „Harmony Link jungties statyba“ projektavimo paslaugų pirkimą Nr. 136901, sudarė šią projektavimo ir projekto vykdymo priežiūros paslaugų sutartį (toliau – Sutartis).

Vykdydamos Sutartį, Šalys vadovausis Sutarties specialiosiomis sąlygomis ir Sutarties bendrosiomis sąlygomis.

**LITGRID AB PROJEKTAVIMO IR PROJEKTO VYKDYMO PRIEŽIŪROS PASLAUGŲ PIRKIMO SUTARTIES**

**SPECIALIOSIOS SĄLYGOS**

1. **BENDROSIOS NUOSTATOS**
   1. Šiose Sutarties specialiosiose sąlygose didžiąja raide rašomos sąvokos atitinka Sutarties bendrosiose sąlygose didžiąja raide rašomas sąvokas, jei kontekstas aiškiai nereikalauja kitaip.
   2. Ši Sutartis sudaryta įgyvendinant investicinį projektą Harmony Link jungties statyba PLSL18105.
2. **SUTARTIES DALYKAS**
   1. Projektuotojas šioje Sutartyje nurodytomis sąlygomis ir tvarka įsipareigoja Užsakovui suteikti Paslaugas, kurias sudaro: Harmony Link jungties statyba projektavimo paslaugos, projekto vykdymo priežiūros paslaugos pagal pateiktą Techninę užduotį ir visos kitos Sutartyje nurodytos paslaugos. Užsakovas įsipareigoja priimti tinkamai suteiktas Paslaugas ir sumokėti už jas Sutartyje nustatyta tvarka.
   2. Paslaugos detaliai aprašytos Techninėje užduotyje ir visose jos dalyse.
3. **TERMINAI**
   1. Projektuotojas įsipareigoja suteikti projektavimo paslaugas per 29 (dvidešimt devynis) mėnesius nuo Sutarties įsigaliojimo dienos, laikantis Sutarties 5 priede numatytų Paslaugų teikimo etapams numatytų terminų. Kiekvienas iš Sutarties prieduose nustatytų Paslaugų teikimo etapų terminų rašytiniu Šalių sutarimu gali atskirai būti pratęstas ne ilgesniam kaip 6 (šešių) mėnesių laikotarpiui dėl nuo Nenugalimos jėgos aplinkybių ir/arba dėl papildomų projektavimo paslaugų įsigijimo. Jeigu pratęstas Paslaugų teikimo etapo terminas turi įtakos bendrai Paslaugų teikimo termino trukmei, šis Paslaugų teikimo terminas pratęsiamas iki pratęsto Paslaugų etapo termino pabaigos.
   2. Projektuotojas įsipareigoja teikti projekto vykdymo priežiūros paslaugas visą Objekto statybos darbų laikotarpį, t. y. 47 (keturiasdešimt septynis) mėnesius Gižų transformatorinei pastotei ir 35 (trisdešimt penki) mėnesius Elektros perdavimo linijai.
   3. Sutarties vykdymas po suteiktų projektavimo paslaugų (Specialiųjų sutarties sąlygų 3.1. p.) dalyje dėl projekto vykdymo priežiūros paslaugų (Specialiųjų sutarties sąlygų 3.2. punktas) stabdomas, iki kol bus pasirašyta Objekto rangos darbų sutartis, dėl bet kurio pagal Sutartį parengto projekto, kuriam reikalinga projekto vykdymo priežiūra.
4. **PRADINĖ SUTARTIES KAINA** 
   1. Pradinės Sutarties kaina – 1 870 200,00 Eur be PVM / 2 262 942,00 Eur su PVM. Šią kainą sudaro:

Projektavimo paslaugų kaina – 1 788 200,00 Eur be PVM / 2 163 722,00 Eur su PVM;

Projekto vykdymo priežiūros paslaugų kaina – 82 000,00 Eur be PVM / 99 220,00 Eur su PVM.

* 1. Paslaugas ketinama iš dalies finansuoti Europos infrastruktūros tinklų priemonės (EITP, angl. Connecting Europe Facility (CEF)) lėšomis.

1. **ŠALIŲ ATSTOVAI**
   1. Šios Sutarties vykdymui Šalys paskiria ir įgalioja veikti žemiau nurodytus asmenis:

|  |  |
| --- | --- |
| Užsakovo atstovas: | Projektuotojo atstovas: |
|  |  |
|  |  |
|  |  |
|  |  |
|  |  |
|  |  |
|  |  |

1. **SUTARTIES ĮVYKDYMO UŽTIKRINIMAS** 
   1. Projektuotojo sutartiniai įsipareigojimai užtikrinami banko garantijomis ar draudimo bendrovių laidavimo raštais pagal Sutarties bendrųjų sąlygų 7.5.1 ir 7.5.2 punktų reikalavimus.
2. **BAIGIAMOSIOS NUOSTATOS** 
   1. Šalių kontaktiniai duomenys:

|  |  |
| --- | --- |
| Užsakovo:  Karlo Gustavo Emilio Manerheimo g. 8,  LT-05131 Vilnius  Tel. +370 707 02171  El. paštas: [info@litgrid.eu](mailto:info@litgrid.eu)  A. s. LT24 2150 0510 0002 1766  Bankas OP Corporate Bank plc Lietuvos filialas 21500  PVM mokėtojo kodas LT100005748413 | Projektuotojo:  Islandijos pl. 67,  LT-49171, Kaunas  Tel. +370 673 06797  El. paštas: info@e-pi.lt  A. s. LT45 7300 0101 5487 3326  Bankas Swedbank 73000  PVM mokėtojo kodas  LT100011591019/LT100014708918 |

1. **PAPILDOMOS SĄLYGOS**
   1. Sutarties vykdymo metu Sutarties bendrųjų sąlygų 9.1 punkte nurodyta patikra bus atliekama.
   2. Per visą Sutarties vykdymo laikotarpį Projektuotojas privalo turėti įdiegtą aplinkos apsaugos vadybos sistemą pagal standartą LST EN ISO 14001 arba Europos Sąjungos aplinkosaugos vadybos ir audito sistemą (EMAS), ar kitus aplinkos apsaugos vadybos standartus, pagrįstus atitinkamais Europos ar tarptautiniais standartais (kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba tarptautinius sertifikavimo standartus), juos taikyti ir laikytis jų.
   3. Projektuotojo numatyti sprendiniai turi nepabloginti esamos įrangos, sistemų kokybės ir parametrų.
   4. Sutarties bendrosios sąlygos papildomos 1.1.2. punktu:

Techninėje (projektavimo) užduotyje ir/ar jos prieduose naudojama techninio projekto sąvoka atitinka projektinių pasiūlymų sąvoką, taip kaip ji apibrėžta Lietuvos Respublikos statybos įstatymo 2 straipsnio 45 dalyje (toliau – Statybos įstatymas) ir Lietuvos Respublikos aplinkos ministro  2016 m. lapkričio 7 d. įsakymo Nr. D1-738 „Dėl statybos techninio reglamento STR 1.04.04:2017 „Statinio projektavimas, projekto ekspertizė“ patvirtinimo (toliau – STR 1.04.04:2017) 13 dalyje (suvestinės teisės aktų redakcijos nuo 2024 m. lapkričio 1 d.). Projektiniai pasiūlymai rengiami ir įforminami, vadovaujantis šios techninės (projektavimo) užduoties, Statybos įstatymo, STR 1.04.04:2017 bei kitų Lietuvos Respublikoje galiojančių, statybą ir projektavimą reglamentuojančių norminių dokumentų ir taisyklių nuostatomis, prisijungimo/techninėmis sąlygomis ir/ar specialiaisiais atitinkamų institucijų nustatytais reikalavimais.

* 1. Sutarties bendrosios sąlygos papildomos 1.1.3. punktu:

Techninėje (projektavimo) užduotyje ir/ar jos prieduose naudojama darbo projekto sąvoka atitinka techninio darbo projekto sąvoką, taip kaip ji apibrėžta Statybos įstatymo 2 straipsnio 1021 dalyje ir STR 1.04.04:2017 14 dalyje (suvestinės teisės aktų redakcijos nuo 2024 m. lapkričio 1 d.).

* 1. Sutarties bendrųjų sąlygų 2.2.1. punktas pakeičiamas ir išdėstomas taip:

Paslaugų suteikimo terminas ir Paslaugų suteikimo etapų terminai, jų pratęsimo galimybė nurodomi Sutarties specialiosiose sąlygose ir 5 priede „Projekto etapų terminai“.

* 1. Sutarties bendrųjų sąlygų 2.2.3. punktas pakeičiamas ir išdėstomas taip:

Projektuotojas savo darbus turi organizuoti taip, kad Paslaugos būtų suteiktos Sutartyje nurodytais terminais, įskaitant ir Paslaugų suteikimo etapų terminus. Pirkimų dokumentuose ar Sutarties prieduose sąvoka „Projekto etapas“ atitinka Paslaugų suteikimo etapą. Jei atitinkamo etapo įvykdymo terminas nenurodytas, bus laikoma, kad etapą Projektuotojas turi užbaigti per Paslaugų suteikimo terminą.

* 1. Sutarties bendrųjų sąlygų 3.1.7 punktas pakeičiamas ir išdėstomas taip:

Projektinių pasiūlymų sprendinius Užsakovo peržiūrai, derinimui ir (arba) pastaboms Projektuotojas pateikia skaitmeniniu \*.pdf, \*.tif .dwg, \*.docx, \*.xlsx. arba \*.tif formatu su galimybe redaguoti, vadovaudamasis Perdavimo tinklo objekto statybos/rekonstravimo dokumentacijos apraše nurodytais reikalavimais. Galutinai suderintus sprendinius Projektuotojas turi sukomplektuoti ir pateikti skaitmeniniu \*.pdf, \*.tif .dwg, \*.docx, \*.xlsx. arba \*.tif formatu su galimybe redaguoti.

* 1. Sutarties bendrosios sąlygos papildomos 3.1.20. punktu:

Užsakovas Projektinių pasiūlymų ir kitų pagal Sutartį rengiamų dokumentų bendram ar daliniam vertinimui turi teisę organizuoti ekspertizę (t. y. samdyti reikiamus ekspertus ekspertizei ar kitokiam ekspertiniam vertinimui atlikti ir savo sąskaita apmokėti už suteiktas paslaugas). Projektinius pasiūlymus ir kitus pagal Sutartį rengiamus dokumentus ekspertizei pristato Projektuotojas, pateikdamas Užsakovui priėmimo – perdavimo aktą su detaliu bylų sąrašu. Pristatymo adresą Užsakovas nurodys prieš šių dokumentų pateikimą ekspertizei. Ekspertizės aktą Užsakovo pasamdyti ekspertai pateiks per 20 darbo dienų nuo Techninio projekto pateikimo ekspertizei dienos. Jei Projektiniai pasiūlymai ir/ar kiti pagal Sutartį rengiami dokumentai bus teikiami ekspertams pakartotiniam derinimui, laikytina, kad už Paslaugų suteikimo vėlavimą yra atsakingas Projektuotojas. Projektinius pasiūlymus ir kitus pagal Sutartį rengiamus dokumentus pagal ekspertizės išvadas Projektuotojas turi koreguoti neatlygintinai. Ekspertizė organizuojama lygiagrečiai su Užsakovo atliekamu vertinimu, kuris numatytas Sutarties Bendrųjų sąlygų 3.1.8 punkte.

* 1. Sutarties bendrosios sąlygos papildomos 3.1.21. punktu:

Jeigu atlikus Inžinerinius geologinius (geotechninius) tyrimus yra reikalinga pataisyti Projektinius pasiūlymus, kitus pagal Sutartį rengiamus dokumentus ar gautus Statybą leidžiančių dokumentus, Projektuotojas tai turi atlikti neatlygintinai ir per Sutarties 5 priede „Projekto etapų terminai“ inžineriniams geologiniams (geotechniniams) tyrimams numatytus terminus.

* 1. Sutarties bendrųjų sąlygų 3.2.1 papunktis pakeičiamas ir išdėstomas taip:

Projektuotojas per 5 darbo dienas nuo Sutarties įsigaliojimo turi pateikti Užsakovui paskirtų projekto vadovo, projekto dalies vadovo, architekto paskyrimo dokumentą (jei šie asmenys turi būti skiriami pagal teisės aktų arba Sutarties reikalavimus), jame nurodant jų vardus, pavardes, el. pašto adresus ir telefono numerius.

* 1. Sutarties bendrųjų sąlygų 3.3.2.c. papunktis pakeičiamas ir išdėstomas taip:

Projekto vykdymo priežiūra privalo būti vykdoma vidutiniškai ne mažiau kaip 5 val. per savaitę arba ne mažiau kaip 20 val. per mėnesį, priklausomai nuo statybos darbų intensyvumo. Išimtinais atvejais Projektuotojo atstovas gali atlikti projekto vykdymo priežiūrą konsultuojantis nuotoliu su projekto vykdymo priežiūros vadovu ir/ar projekto dalies vykdymo priežiūros vadovu, kai nereikalinga priiminėti darbų. Projekto dalies vykdymo priežiūros vadovas (-ai) privalo pasirašyti paslėptų statybos konstrukcijų ir paslėptų statybos darbų patikrinimo, inžinerinių tinklų, technologinių inžinerinių sistemų išbandymo, pripažinimo tinkamais naudoti aktus ir kitus statybos vykdymo dokumentus, jei jie atitinka Projektinius pasiūlymus bei normatyvinių dokumentų reikalavimus;

* 1. Sutarties bendrųjų sąlygų 5.1.1. punktas pakeičiamas ir išdėstomas taip:

Taikomas kainos apskaičiavimo būdas – fiksuota kaina, išskyrus Sutarties 5 priede Projekto etapų terminai paslaugų įvardintiems etapams, kuriems taikoma fiksuoto įkainio kainodara. Sutarties kainodara detaliau aprašyta 5 priede „Projekto etapų terminai“ ir 15 priede „Sutarties kainos detalizacija“. Sutarties kaina bus mokama dalimis pagal etapus. Pradinė Sutarties kaina yra lygi laimėjusio Projektuotojo pasiūlymo kainai, nurodytai už visą Pirkimo dokumentuose ir Sutartyje nurodytą perkamų Paslaugų apimtį. Jei Sutarties kaina buvo peržiūrėta pagal Sutartyje nurodytas kainų peržiūros sąlygas, atitinkamai patikslinama (didėja arba mažėja) Pradinė Sutarties kaina.

* 1. Sutarties bendrosios sąlygos papildomos 5.1.11. punktu:

Sutarties 5.1.8 punkte minima Užsakovui neperduotų (neužaktuotų) Paslaugų vertė nustatoma atsižvelgiant į Sutarties 5.2.4 punkte, 15 priede „Sutarties kainos detalizacija“ ir 5 priede „Projekto etapų terminai“ numatytą apmokėjimo už Paslaugų teikimo etapus tvarką.

* 1. Sutarties bendrųjų sąlygų 5.2.2 punktas pakeičiamas ir išdėstomas taip:

Projektuotojas elektroninę sąskaitą faktūrą išrašo ir pateikia tik elektroniniu būdu ne vėliau kaip per 2 darbo dienas nuo pagrindo jai išrašyti atsiradimo dienos. Elektroninę sąskaitą faktūrą, atitinkančią Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), Projektuotojas gali pateikti per Sąskaitų administravimo bendrąją informacinę sistemą (SABIS) arba per kitą savo pasirinktą informacinę sistemą (pvz.: Projektuotojas elektroninę sąskaitą faktūrą gali teikti naudodamasis bet kuriuo PEPPOL tinkle registruotu prieigos tašku (angl. Access Point) naudojančiu PEPPOL AS4 profilį). Europos elektroninių sąskaitų faktūrų standarto neatitinkančią elektroninę sąskaitą faktūrą Projektuotojas privalo pateikti, naudodamasis Sąskaitų administravimo bendrąja informacine sistema (SABIS). Užsakovas elektronines sąskaitas faktūras priima ir apdoroja naudodamasis informacinės sistemos „SABIS“ priemonėmis, išskyrus Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatyme nustatytus išimtinius atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.

* 1. Sutarties bendrųjų sąlygų 5.2.4. punktas pakeičiamas ir išdėstomas taip:

Projektavimo paslaugų kaina už tinkamai suteiktas projektavimo paslaugas bus mokama 15 priede „Sutarties kainos detalizacija“ nurodytomis dalimis po kiekvieno priede nurodyto etapo užbaigimo. Jeigu 5 priede „Projekto etapų terminai“ etapai yra išskaidyti į etapų dalis, tinkamai įvykdžius priede aprašytą dalį etapo paslaugų, Projektuotojui sumokama nurodyta procentinė išraiška nuo etapo kainos. Tinkamai suteiktos paslaugos yra užfiksuojamos perduodamų paslaugų akte, kuris teikiamas pasirašyti Užsakovui. Vadovaujantis Užsakovo atstovo pasirašytu perduodamų paslaugų aktu, Projektuotojas gali išrašyti sąskaitą-faktūrą už suteiktas paslaugas.

* 1. Sutarties bendrųjų sąlygų 5.2.5. punktas pakeičiamas ir išdėstomas taip:

Projekto vykdymo priežiūros paslaugų kaina už tinkamai suteiktas projekto vykdymo priežiūros paslaugas bus mokama dalimis pagal 15 priede „Sutarties kainos detalizacija“ ir 5 priede „Projekto etapų terminai“ numatytą tvarką.

* 1. Sutarties bendrosios sąlygos papildomos 6.1.13. punktu:

Dėl nuo Projektuotojo nepriklausančių aplinkybių pratęsus statybos darbų atlikimo terminą, dėl kurių projekto vykdymo priežiūros sudaryta šis sutartis, Užsakovas įsigys papildomų projekto vykdymo priežiūros paslaugų taikant mėnesinį 15 priede Sutarties kainos detalizacija nurodytą projekto vykdymo priežiūros paslaugų įkainį, kuris gali būti peržiūrėtas pagal Pirkimo sutartyje nustatytą kainos peržiūros tvarką.

* 1. Sutarties bendrosios sąlygos papildomos 6.1.14. punktu:

Šalys turi teisę sudaryti Susitarimus dėl Papildomų paslaugų ir joms reikalingų terminų šioje Sutartyje numatytomis sąlygomis, nepažeidžiant Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 97 straipsnyje nurodytų verčių, šiais atvejais:

1. Jeigu dėl lygiagrečiai vykdomos Teritorijų planavimo ir poveikio aplinkai vertinimo procedūros, Užsakovas keičia Projektuotojui pateiktą informaciją apie teritoriją, kurioje planuojama ELP ir TP statyba, ir dėl to atsiranda poreikis keisti Projektuotojo jau projektinius sprendinius, ir/ar Projektuotojas ar (jo pasitelktas asmuo) jau yra atlikęs inžinerinius tyrinėjimus ar jų dalį bei dėl Užsakovo patikslintos informacijos reikalinga atlikti papildomus inžinerinius tyrinėjimus (naujose teritorijose).
2. Jeigu paaiškėja klaidų arba trūkumų Užsakovo techninėje užduotyje arba kituose Užsakovo dokumentuose ir tokius Užsakovo dokumentus yra būtina ištaisyti tam, kad būtų galima įvykdyti Sutartį, tačiau dėl to reikalinga pakeisti Projektuotojo jau suprojektuotus sprendinius.
3. Užsakovui reikia pakeisti pagal Techninę užduotį jau suprojektuotus sprendinius dėl to, kad jie nedera su kitų Užsakovo ar trečiųjų asmenų vykdomų projektų sprendiniais, arba dėl to, jog Užsakovas siekia įgyvendinti pasikeitusius teisės aktų reikalavimus.
4. Kitais Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 97 straipsnyje numatytais atvejais.

Šio punkto a), b) ir c) papunkčiuose nurodyta aplinkybė, jog Projektuotojas jau yra suprojektavęs sprendinius, turi būti pagrįsta tai įrodančiais dokumentais.

* 1. Sutarties bendrosios sąlygos papildomos 7.1.8. punktu:

Projektuotojui netinkamai vykdant savo sutartinius įsipareigojimus, Užsakovas, prieš tai raštu įspėjęs Projektuotoją ir be atskiro Projektuotojo sutikimo, turės teisę pasinaudoti Sutartyje nustatytomis prievolių įvykdymo užtikrinimo priemonėmis. Pirkėjui nusprendus pasinaudoti prievolių įvykdymo užtikrinimo priemonėmis, jomis bus pasinaudota žemiau nurodytu eiliškumu, t. y., Užsakovas:

1. netesybų dydžiu sumažins bet kokias Užsakovo Projektuotojui mokėtinas sumas už suteiktas Paslaugas;
2. pasinaudos banko garantija ar draudimo bendrovės laidavimo raštu, jeigu apskaičiuotų netesybų suma viršija 10 procentų Sutarties kainos dydžio sumą;
   1. Sutarties bendrųjų sąlygų 7.2.6. punktas pakeičiamas ir išdėstomas taip:

Projektuotojui nevykdant, netinkamai vykdant Sutartyje numatytus įsipareigojimus, nesuteikus Paslaugų Sutartyje numatytais terminais, Užsakovas turi teisę reikalauti 0,04% dydžio delspinigių nuo neįvykdytų, netinkamai įvykdytų ar pavėluotai įvykdytų Paslaugų vertės, o jeigu neįmanoma nustatyti tokių Paslaugų vertės, nuo Pradinės Sutarties kainos, už kiekvieną pavėluotą dieną. Neįvykdytų, netinkamai įvykdytų ar pavėluotai įvykdytų Paslaugų vertė apskaičiuojama atsižvelgiant į 15 priede „Sutarties kainos detalizacija“ ir 5 priede „Projekto etapų terminai“ numatytą apmokėjimo už etapus ir etapų dalis tvarką

* 1. Sutarties bendrosios sąlygos papildomos 7.2.8. punktu:

Projektuotojui nevykdant ar netinkamai vykdant Sutarties 3.2. skyriuje, 3.3.1. punkte ir 9.4. skyriuje numatytus įsipareigojimus dėl specialisto, kurio patirtimi remiantis Pirkime Projektuotojui buvo suteikti ekonominio naudingumo balai, Projektuotojas privalo mokėti 500 Eur baudą už kiekvieną pažeidimo dieną. Jeigu pažeidimas susijęs su daugiau nei vienu specialistu, kurio patirtimi remiantis Pirkime Projektuotojui buvo suteikti ekonominio naudingumo balai, Projektuotojas privalo mokėti baudą dėl kiekvieno specialisto atskirai.

* 1. Sutarties bendrųjų sąlygų 8.3.3 punktas pakeičiamas ir išdėstomas taip:

Jeigu Užsakovas nutraukia Sutartį dėl Projektuotojo kaltės, Projektuotojas moka 10% Pradinės Sutarties kainos dydžio baudą ir privalo atlyginti Užsakovui visas dėl šio nutraukimo susidariusias papildomas išlaidas, susietas su Sutartyje nurodytų Paslaugų suteikimu, kurių nepadengia bauda, įskaitant Užsakovo išlaidas dėl kito projektuotojo paieškos ir Paslaugų pabrangimo. Už iki Sutarties nutraukimo suteiktas Paslaugas Užsakovas atsiskaito Sutartyje nustatytais terminais ir tvarka. Šiame punkte numatyta bauda atlyginama Užsakovui pasinaudojant Sutarties įvykdymo užtikrinimo priemonėmis, jei jis yra pateiktas.

* 1. Sutarties bendrųjų sąlygų 8.3.2.d) papunktis pakeičiamas ir išdėstomas taip:

Projektuotojas (įskaitant jo subtiekėjus) nebeatitinka Pirkimo sąlygose nurodytų kvalifikacijos reikalavimų (įskaitant reikalavimus pagal kuriuos buvo suteikti ekonominio naudingumo balai) ir (arba) Projektuotojas netenka teisės verstis Sutartyje nurodyta veikla;

* 1. Sutarties bendrosios sąlygos papildomos 8.3.8. punktu:

Užsakovas dėl svarbių priežasčių, bet kuriuo metu turi teisę vienašališkai, nesikreipdamas į teismą, nutraukti Sutartį, raštu įspėjęs Projektuotoją prieš 30 (trisdešimt) kalendorinių dienų, tačiau turi atlyginti už iki Sutarties nutraukimo kokybiškai suteiktas Paslaugas ir išlaidas, kurias Projektuotojas pagrįstai patyrė tikėdamasis užbaigti Darbus. Projektuotojas, gavęs Užsakovo pranešimą apie šios Sutarties nutraukimą, privalo nutraukti visus Darbus, vykdomus pagal šią Sutartį, išskyrus tuos, kurie būtini užtikrinti saugų jau atliktų Darbų rezultato naudojimą. Svarbios priežastys yra tokios, kurios atitiktų Civilinio kodekso 6.658 str. 4 d. sąlygas, ir (arba) toliau išvardinti atvejai:

1. „Harmony Link jungties statyba“ dotacijos sutartis yra nutraukiama arba yra panaikinamas, ar ženkliai sumažinamas projekto „Harmony Link jungties statyba“ dotacijos sutartyje numatytas finansavimas;
2. Bendradarbiavimo sutartis su Lenkijos elektros perdavimo sistemos operatoriumi dėl projekto „Harmony Link jungties statyba“ įgyvendinimo nutraukiama, sustabdoma ilgesniam nei 6 (šešių) mėnesių laikotarpiui, arba šioje sutartyje nustatyti terminai yra viršyti daugiau nei 6 (šešiais) mėnesiams;
3. Sutartis dėl „Harmony Link jungties statyba“ projektui skirtų teritorijų planavimo ir poveikio aplinkai vertinimo yra nutraukiama arba joje nustatyti terminai yra viršyti daugiau nei 6 (šešis) mėnesius.
   1. Sutarties bendrųjų sąlygų 8.4.5. punktas pakeičiamas ir išdėstomas taip:

Sutartyje nurodytos darbo dienos suprantamos kaip bet kuri diena nuo pirmadienio iki penktadienio, išskyrus Lietuvos Respublikos darbo kodekse nurodytas švenčių dienas. Jei Sutartyje nurodytas terminas baigiasi nedarbo dieną, termino įvykdymas nukeliamas į po jos einančią darbo dieną. Darbo valandos (darbo laikas) suprantamos kaip darbo dienos laikas, skelbiamas Pirkėjo interneto svetainėje.

* 1. Sutarties bendrosios sąlygos papildomos 9.4.3. punktu:

Jei Pirkimo sąlygose yra nurodyti konkretūs kvalifikacijos reikalavimai Sutartį vykdysiantiems asmenims, arba jų patirtimi Projektuotojas rėmėsi teikdamas pasiūlymą ir buvo suteikti ekonominio naudingumo balai, Sutartį gali vykdyti tik tuos reikalavimus atitinkantys asmenys.

* 1. Sutarties bendrosios sąlygos papildomos 9.4.4. punktu:

Jei Sutarties vykdymo metu būtina keisti prie pasiūlymo pridedamame sąraše nurodytą specialistą (kai susiję su Sutartyje nurodytų asmenų liga, darbo santykių su jais nutraukimu bei kitomis panašiomis aplinkybėmis), Projektuotojas apie tai privalo nedelsdamas, bet ne vėliau nei per 3 darbo dienas, pranešti Užsakovui ir, suderinęs su Užsakovu, pakeisti jį lygiaverčiu, t.y. Sutarties bendrųjų sąlygų 9.4.3 punktą atitinkančiu, specialistu. Sutikimą Užsakovas duoda tik po to, kai Projektuotojas pateikia šių asmenų kvalifikaciją ir patirtį pagrindžiančius dokumentus, bei nurodo objektyvias specialistų pakeitimo priežastis. Projektuotojas neturi teisės keisti prie Sutarties pridedamame sąraše nurodytų specialistų, prieš tai raštu nepranešęs Užsakovui ir su juo nesuderinęs. Gavęs šiame punkte išvardintus dokumentus, Užsakovas kartu su Projektuotoju sudaro susitarimą dėl specialistų pakeitimo, pasirašomą abiejų Šalių.

* 1. Sutarties bendrosios sąlygos papildomos 9.4.5. punktu:

Specialistą, kurio patirtimi remiantis Projektuotojui Pirkime buvo suteikti ekonominio naudingumo balai, galima pakeisti mažiau ekonominio naudingumo balų atitinkančiu specialistu tik šiame punkte numatyta tvarka:

1. Projektuotojas turi nedelsiant informuoti Užsakovą apie esamas ar būsimas objektyvias priežastis pakeisti minėtą specialistą, bei pateikti objektyvius įrodymus, kad Pirkime suteiktus ekonominius naudingumo balus atitinkančio specialisto suradimas negalimas (pvz. dėl to, kad rinkoje tokių specialistų neužtenka).
2. Siūlomas specialistas privalo atitikti mažiausiai minimalius tokiam specialistui pagal Sutartį taikomos kriterijus.
3. Projektuotojas privalo sumokėti Užsakovui vienkartinę baudą, kuri apskaičiuojama pagal formulę:

B = K x (S1ekb – S2ekb) x 1,4%;

B - bauda už specialisto pakeitimą mažiau ekonominio naudingumo balų atitinkančiu specialistu;

K – Pradinė sutarties kaina;

S1ekb – specialistui, kurio patirtimi Projektuotojas rėmėsi teikdamas pasiūlymą Pirkime suteikti ekonominio naudingumo balai;

S2ekb = siūlomam specialistui, pagal Pirkimo dokumentuose nustatytus reikalavimus, galimi suteiktini ekonominio naudingumo balai.

1. Užsakovas kartu su Projektuotoju sudaro susitarimą dėl specialistų pakeitimo, kuriame sutariama už pakeitimą taikoma bauda ir tai ar bauda sumokama Projektuotojo ar atskaitoma iš mokėtinų sumų. Sudarius tokį susitarimą, Projektuotojo pasitelktas specialistas laikomas atitinkančiu Sutarties 9.4.3 punkto reikalavimus ir gali vykdyti Sutartį.
   1. Sutarties bendrosios sąlygos papildomos 9.4.6. punktu:

Projektuotojui pažeidus šio skyriaus reikalavimus ar jų neatitinkant, jis šį pažeidimą/neatitikimą privalo ištaisyti nedelsiant. Jeigu pažeidimas ar neatitikimas nepriklausė Projektuotojo valios (specialisto mirtis, funkcijų vykdyti neleidžianti specialisto liga, specialisto darbo santykių pasibaigimas ir kt.), Projektuotojas privalo pažeidimą ištaisyti per 20 darbo dienų. Jeigu pažeidimas ar neatitikimas priklausė nuo Projektuotojo valios (Projektuotojas ar jo pasitelktas specialistas įvykdo pažeidimą dėl kurio netenkama Sutarties 9.4.1. punkte nurodytų kvalifikaciją pagrindžiančių dokumentų, nesilaikoma Užsakovo informavimo ar specialisto suderinimo tvarkos ir kt.), Projektuotojas privalo pažeidimą ištaisyti per 10 darbo dienų. Šiame punkte nustatyti terminai skaičiuojami nuo pažeidimo faktinio atsiradimo, o ne nuo Užsakovo informavimo apie pažeidimą, ir už jų nesilaikymą, taikoma 7.2 skyriuje numatyta atsakomybė.

* 1. Sutarties bendrosios sąlygos papildomos 9.4.7. punktu:

Jeigu bet kuris Sutarties 9.4. skyriuje nurodytas pažeidimas trunka ilgiau nei 3 (tris) mėnesius, tai yra laikoma esminiu sutarties pažeidimu.

* 1. Sutarties bendrosios sąlygos papildomos 9.7.3. punktu:

Jeigu Techninėje užduotyje yra nurodytas projektinės dokumentacijos vertimas, už vertimo teisingumą Projektuotojas atsako pagal Sutarties nuostatas. Jeigu numatytą etapą nurodyta įvykdyti dviem kalbom, etapas nėra užbaigtas, kol nėra pateiktas abiejų kalbų vertimas. Projektinės dokumentacijos vertimą pasirašo jį atlikęs asmuo.

* 1. Sutarties bendrųjų sąlygų 9.10.3. punktas netaikomas.
  2. Sutarties bendrųjų sąlygų 9.11. skyriaus pavadinimas punktas pakeičiamas ir išdėstomas taip:

BANKO GARANTIJA IR DRAUDIMO BENDROVĖS LAIDAVIMO RAŠTAS

* 1. Sutarties bendrųjų sąlygų 9.11.2 punktas pakeičiamas ir išdėstomas taip:

Banko garantija turi būti išduota Sutartyje nurodyto Užsakovui priimtino banko. Draudimo bendrovės laidavimo raštas turi būti išduotas Sutartyje nurodytos Užsakovui priimtinos draudimo bendrovės.

1. **SUTARTIES PRIEDAI**
   1. Žemiau nurodyti dokumentai yra vertinami ir aiškinami kaip neatskiriamos sudėtinės šios Sutarties dalys:

|  |
| --- |
| 1 priedas. Techninė užduotis;  2 priedas. Užsakovui priimtinų bankų sąrašas;  3 priedas. Užsakovui priimtinų draudimo bendrovių sąrašas;  4 priedas. Standartinė grafiko forma;  5 priedas. Projekto etapų terminai;  6 priedas. Mėnesinės darbų ataskaitos forma;  7 priedas. Trišalės sutarties dėl tiesioginio atsiskaitymo su subtiekėju projektas;  8 priedas. Minimalūs informacijos saugos reikalavimai paslaugų teikimui;  9 priedas. Minimalūs informacijos saugos reikalavimai projektavimui ir diegimui;  10 priedas. Pirkimo sąlygos, pirkimo sąlygų paaiškinimai ir patikslinimai;  11 priedas. Projektuotojo pasiūlymas, pasiūlymo paaiškinimai ir patikslinimai;  12 priedas. Pareigų sąrašas;  13 priedas. Rizikų valdymo planas;  14 priedas. Perdavimo tinklo objekto statybos/rekonstravimo dokumentacijos aprašas;  15 priedas. Sutarties kainos detalizacija. |

* 1. Jeigu Užsakovas teisės aktų nustatyta tvarka pakeis bet kurį aukščiau prieduose nurodytą vidinį dokumentą (pvz. aprašą), Šalys įsipareigoja, atsižvelgdamos į pirkimus reglamentuojančius teisės aktus, siekti bendro susitarimo dėl tokio dokumento atnaujinimo ir tolesnio naudojimo.
  2. Šalys įsipareigoja laikytis visų Sutartyje (įskaitant ją sudarančius dokumentus) nurodytų sąlygų ir jas vykdyti. Tuo atveju, jeigu kurių nors Sutartį sudarančių dokumentų nuostatos neatitinka viena kitos ar yra dviprasmiškos, siekiant išspręsti tokį neatitikimą ar dviprasmiškumą, dokumentai aiškinami pagal jų pirmumą, pagal kurį žemėjančia tvarka jie yra išvardinti aukščiau.

Tai patvirtindamos, Šalys pasirašė šią Sutartį kvalifikuotais elektroniniais parašais.

|  |  |  |  |  |  |  |
| --- | --- | --- | --- | --- | --- | --- |
| |  |  |  | | --- | --- | --- | | Užsakovo vardu: |  | Projektuotojo vardu: | |  |  |  | |